ZAPISNIK

21. sjednice Vijeća Mjesnog odbora Dragonožec, održane 12. prosinca 2022. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 18,00 sati.

NAZOČNI: Članovi Vijeća: Stjepan Cerovski, Marijan Hrgović, Mirica Fanuko, Janko Horvat i Jure Pučko.
Stručni referent: Stjepan Tomislav Križanić

Predsjednik Vijeća Marijan Hrgović  pozdravlja prisutne, otvara sjednicu, utvrđuje da su sjednici nazočni svi članovi Vijeća (5), te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 20. sjednice Vijeća Mjesnog odbora Dragonožec.  Nema rasprave.
Predsjednik daje na glasanje zapisnik sa 20. sjednice.
Jednoglasno ( 5 „za“), usvojen je zapisnik sa 20. sjednice.
Predsjednik otvara raspravu o dnevnome redu. Nije bilo dodatnih točaka niti rasprave.
Predsjednik daje na glasanje dnevni red  
Jednoglasno (5„za“) je usvojen 
DNEVNI RED
1. Zahtjevi za korištenje prostora u 2023., (udruge, političke stranke i klubovi) - donošenje zaključka
2. Koordinacija predsjednika Vijeća Gradske četvrti s predsjednicima vijeća mjesnih odbora - informacija
3. Organiziranje Božićnog koncerta - informacija
4. Pitanja i prijedlozi

Ad. 1. – Zahtjevi za korištenje prostora u 2023., (udruge, političke stranke i klubovi)

Marijan Hrgović otvara prvu točku dnevnoga reda, daje informacije vezane uz prvu točku te otvara raspravu u kojoj su sudjelovali svi članovi Vijeća. Članovi raspravljaju o načinu kako što kvalitetnije omogučiti strankama, udrugama i ostali korisnicima što kvalitetnije korištenje prostora. Problem je održavanje škole kroz cijeli tjedan. 
Napomenuto je da OŠ Brezovica nije podnijela zamolbu vezanu za korištenje prostora za 2023., što na kraju izgleda da se u prostoru MO Dragonožec ne održava nastava. To otvara problem grijanja, korištenja struje i vode. Došlo je do povećanja potrošnje a papirnato nije dostavljeno ništa.
Predsjednik zatvara raspravu te daje na glasanje slijedeći zaključak
Jednoglasno (5 „za“) je usvojen
ZAKLJUČAK
 o korištenju prostora MO Dragonožec u 2023.

1 Vijeće Mjesnog odbora Dragonožec, zbog trenutne situacije, korištenje prostora odobravati će na osnovu pojedinačne zamolbe stranaka, udruga i društava sa područja naselja u dogovoru sa predstavnicima škole. Isto tako odobravati će se zahtjevi za korištenje fizičkim osobama uz naplatu (obiteljske proslave itd.). Korištenje prostora u tjednu biti će moguće tek iza 19,00 sati kada u prostoru više neće biti školske djece i nastave.

2 Vijeće Mjesnog odbora Dragonožec traži od korisnika da vrate klupe na isto mjesto jer dvoranu koristi škola za nastavu.

3 Ovaj se zaključak dostavlja Vijeću Gradske četvrti Brezovica na postupanje. 

Predsjednik daje na glasanje slijedeći zaključak
Jednoglasno (5 „za“) je usvojen
Z A K LJ U Č A K 
o korištenju prostora mjesne samouprave Dragonožec

1. Podružnici umirovljenika Dragonožec, Donjodragonoška cesta 30, odobrava se korištenje MO Dragonožec, srijedom od 19:00 do 21:00 sati. 
2. Prostor iz točke 1. ovog zaključka, koristit će Podružnica umirovljenika Dragonožec, Donjodragonoška cesta 30, za održavanje priredba, druženja i održavanja sastanaka umirovljenika, bez naknade. 
3. Podružnica umirovljenika Dragonožec, Donjodragonoška cesta 30, obvezuju se postupati sa pažnjom dobrog gospodara u korištenju prostora. 
4. O jednokratnom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju, a u skladu sa ovim zaključkom.

Ad. 2.  Koordinacija predsjednika Vijeća Gradske četvrti s predsjednicima vijeća mjesnih  
            odbora - informacija

Marijan Hrgović otvara drugu točku dnevnoga reda, otvara raspravu te daje informaciju sa koordinacije s predsjednikom.  Dao je informacije vezane uz Plan Komunalnih aktivnosti, realizacija te je informirao članove o problematici vezanoj uz sredstva za crkvu od 250.000,00 kn.

Ad. 3. - Organiziranje Božićnog koncerta - informacija

	Marijan Hrgović otvara treću točku dnevnoga reda, otvara raspravu te daje informacije vezane uz Božićni koncert. Svi članovi upoznati su sa cijelim događajem i u kojem će se vremenu održavati.
Događaj počinje 30. prosinca 2022. u 19,30 u crkvi sv. Ivana Pavla II – Srce Isusovo.

Ad. 4. - Pitanja i prijdlozi

	Marijan Hrgović otvara četvrtu točku dnevnoga reda i otvara raspravu. 
Postavljeno je pitanje vezano uz školu i projekt. Bilo je osigurano oko 500.000,00 kn, zamjenik gradonačelnika rekao je da treba osigurati dodatna sredstva. 
Stjepan Cerovski dao je informaciju vezanu uz sanaciju kipa sv. Florijana što se je do sada napravilo.
[bookmark: _GoBack] Obzirom da nije bilo više pitanja, predsjednik zatvara raspravu i zaključuje sjednicu.

Sjednica je završila u 19,35 sati. 



KLASA: 024-08/22-003/2482
URBROJ: 251-13-11-8/004-22-2
Dragonožec, 12. prosinca 2022.

